**CONTRACT**

**de finanțare nerambursabilă**

**nr. …………. din ………………..**

În conformitate cu HCJ nr. ................, prin care se aprobă Regulamentul privind acordarea de finanțare nerambursabilă din bugetul propriu al Județului Brașov a proiectelor sportive - Federații sportive naționale,

Unitatea Administrativ-Teritorială Județul Brașov, cu sediul în municipiul Brașov, B-dul Eroilor nr. 5, tel/fax 0268/410777/475576, având cod fiscal nr. 4384150 și cont bancar nr. RO08 TREZ 24A6 7500 0592 000X deschis la Trezoreria Municipiului Brașov, reprezentată legal prin Todorică - Constantin Șerban, Președintele Consiliului Județean Brașov, denumită în continuare **AUTORITATE FINANȚATOARE**,

și

......................................................., structură sportivă, cu sediul în localitatea ......................, str. ............................... nr. ........, județul......................, telefon .................., cont bancar .................................., deschis la ..........................................., Certificat de identitate sportivă *-* **CIS**nr. *.................*, cod fiscal ……………….., reprezentată prin ................................................, denumită în continuare **BENEFICIAR**,

au încheiat prezentul Contract de finanțare a proiectului ................................., denumit în continuare **PROIECT.**

**CAP. I. OBIECTUL ȘI VALOAREA ȘI DURATA CONTRACTULUI**

**Art. 1.** (1) Prezentul contract are ca obiect finanțarea din bugetul propriu al Județului Brașov, conform H.C.J. nr. ......................, a acțiunilor/ activităților pe care Beneficiarul le va desfășura în cadrul Proiectului, în conformitate cu cererea de finanțare și bugetul proiectului (Anexele 1 și 2).

(2) Costul total al Proiectului este:

|  |  |  |
| --- | --- | --- |
| Costul total al proiectului (cheltuieli eligibile), din care:  - lei - | Cofinanțarea proprie și/sau atrasă a Beneficiarului  - lei - | Finanțarea nerambursabilă  - lei - |
| 1 = 2 + 3 | 2 | 3 |
|  |  |  |

**Art. 2.** (1) Valoarea contractului este de ………………., reprezentând finanțarea nerambursabilă alocată Proiectului de către Autoritatea Finanțatoare.

(2) Valoarea finanțării nerambursabile nu poate fi modificată în sensul majorării acesteia. În cazul în care valoarea totală a cheltuielilor eligibile realizate în urma implementării proiectului crește față de valoarea convenită prin contract, diferența rezultată este suportată în întregime de Beneficiar.

(3) În cazul în care valoarea cheltuielilor eligibile realizate din finanțarea nerambursabilă, este inferioară valorii aprobate, aceasta va fi ajustată la valoarea realizată.

(4) La finalul implementării proiectului, Beneficiarul trebuie să realizeze procentul de cofinanțare asumat prin cererea de finanțare. În caz contrar, autoritatea finanțatoare va proceda la recalcularea finanțării nerambursabile.

(5) Finanțarea nerambursabilă nu poate fi utilizată pentru activități generatoare de profit. În cazul veniturilor obținute din vânzarea de bilete sau din orice alte surse în perioada de implementare a proiectului, sumele încasate se utilizează exclusiv pentru acoperirea cheltuielilor de realizare a proiectului.

**Art. 3**. Prezentul contract intră în vigoare la data semnării lui de către părți și încetează odată cu îndeplinirea tuturor obligațiilor prevăzute în prezentul contract.

**CAP. II. VIRAREA SUMELOR REPREZENTÂND FINANȚAREA NERAMBURSABILĂ**

**Art. 4.** (1)Autoritatea Finanțatoare virează suma reprezentând finanțarea nerambursabilă, într-o singură tranșă, prin virament bancar în contul beneficiarului, la finalizarea activităților prevăzute în proiect.

(2) Raportul de decont (narativ și financiar) se va depune în termen de maxim 10 zile de la finalizarea activităților prevăzute în proiect, inclusiv plățile aferente acestuia.

(3) Urmare analizei raportului de către serviciul de specialitate va fi comunicată suma de plată validată de către autoritatea finanțatoare. După această comunicare, beneficiarii vor transmite factura pentru finanțarea nerambursabilă însoțită de adresa de înaintare.

**CAP. III. DREPTURILE ȘI OBLIGAȚIILE PĂRȚILOR**

**Art. 5.** **Beneficiarul are următoarele drepturi și obligații:**

1. Să i se respecte dreptul la confidențialitate în ceea ce privește informațiile incluse în cererea de finanțare.
2. Să i se vireze în cont suma aferentă finanțării nerambursabile.
3. Să implementeze Proiectul așa cum este prevăzut în prezentul contract și anexele acestuia, să asigure comunicarea eficientă și operativă a problemelor tehnice și financiare între Beneficiar și Autoritatea Finanțatoare.
4. Să notifice Autoritatea Finanțatoare cu privire la orice modificare pe care intenționează să o aducă informațiilor cuprinse în cererea de finanțare în cel mai scurt timp posibil, pentru aprobarea acesteia, în cazul în care Autoritatea o consideră acceptabilă, și pentru a oferi posibilitatea monitorizării activităților de către reprezentanții Autorității.
5. În cazul unei modificări survenite din cauze independente de voința Beneficiarului, acesta

va anunța Autoritatea Finanțatoare în cel mai scurt timp posibil, iar aceasta va decide continuarea sau rezilierea contractului.

(6) Să asigure cofinanțarea în procent de ………….% din valoarea finanțării nerambursabile.

(7) Să întocmească și să transmită Autorității Finanțatoare, în termenul stabilit la Capitolul II, raportul de decont (anexele A9, D1, D2, D3, D4), însoțit de documente justificative.

Documentele justificative se depun atât pentru finanțarea nerambursabilă cât și pentru cofinanțarea proprie/ atrasă.

(8) Să emită factura pentru suma validată de către Autoritatea Finanțatoare însoțită de adresă de înaintare (anexa D5).

Beneficiarul va respecta prevederile din Regulamentul privind acordarea de finanțare nerambursabilă și anexele acestuia.

(9) Să documenteze foto/video/audio activitățile/evenimentele Proiectului într-un mod din care să rezulte data și locul desfășurării lor, participanții, publicul și orice alte elemente care au presupus cheltuieli ce urmează să fie propuse pentru decont și/sau ar putea contribui la validarea rapoartelor finale și să le atașeze la raportul final (ex: articole de presă, fotografii ale locațiilor Proiectului, înregistrări video ale evenimentelor, liste de prezență etc.).

(10) Să atașeze la raportul de activitate câte un exemplar/o mostră/o fotografie pentru materialele publicitare și de promovare care au fost finanțate prin proiect.

(11) Să promoveze imaginea și denumirea Autorității Finanțatoare cu prilejul tuturor evenimentelor și acțiunilor desfășurate pe durata Proiectului. Orice material publicitar și de promovare realizat și difuzat în cadrul Proiectului va conține sintagma:

**„Proiect cofinanțat de Consiliul Județean Brașov”**

și stema județului Brașov.

Stema este pusă la dispoziția beneficiarului în format electronic, ca anexă la ghidul solicitantului.

Pe materialele și echipamentele sportive care permit inscripționarea se va insera denumirea finanțatorului: „Consiliul Județean Brașov”.

În vederea asigurării vizibilității proiectului, beneficiarul finanțării nerambursabile are obligația de a promova acțiunile prin intermediul platformei digitale gratuite [www.brasovtourism.app](http://www.brasovtourism.app) (Secțiunea Evenimente), dezvoltată de UAT Județul Brașov. În acest sens, este necesară crearea unui cont de utilizator pe numele organizației beneficiare a finanțării nerambursabile. Autoritatea finanțatoare va oferi sprijin în utilizarea aplicației prin Serviciul Învățământ, Cultură, Turism, Sport, Culte și Relații Externe utilizând adresa de email: [sport@cjbrasov.ro](mailto:sport@cjbrasov.ro).

Nerespectarea prevederilor privind promovarea se sancționează prin diminuarea cu maxim 10% a finanțării nerambursabile acordate.

În cazul organizării unei competiții, în materialele publicitare va fi promovată și denumirea localității/ ariei protejate în care aceasta se desfășoară.

(12) Să permită accesul nediscriminatoriu al publicului larg în mod gratuit sau, după caz, pe bază de bilete ce se vor afla în vânzare liberă; în acest ultim caz, modalitatea de vânzare a biletelor va fi făcută publică de către Beneficiar.

Dacă accesul se face pe bază de bilete, Beneficiarul este obligat să acorde înlesniri ale accesului la proiect pentru elevi, studenți, persoane cu dizabilități, veterani de război și văduvele de război conform legislației în vigoare.

(13) Să permită reprezentanților Autorității Finanțatoare accesul la activitățile, acțiunile și manifestările proiectului în scopul monitorizării acestuia.

(14) La decontul final Beneficiarul va depune Anexa 9. Bugetul general al competiției.

(15) Să respecte prevederile actului constitutiv și ale statutului propriu, precum și statutul și regulamentele naționale și internaționale.

(16) Să promoveze spiritul de fair-play, să întreprindă măsurile necesare pentru prevenirea și combaterea violenței și dopajului în cadrul acțiunilor finanțate prin prezentul contract.

(17) Să asigure serviciile medicale, ordinea publică și să respecte normele de pază și protecție contra incendiilor la locul de desfășurare a acțiunilor sportive.

(18) Să furnizeze Județului Brașov, în maxim 5 zile lucrătoare de la solicitare, orice informație cu privire la derularea proiectului sportiv pe care acesta o solicită.

**Art. 6. Autoritatea Finanțatoare are următoarele drepturi și obligații:**

(1) Să verifice modul în care este utilizată suma acordată pentru realizarea obiectului contractului.

(2) Să monitorizeze derularea activităților proiectului.

(3) Să procedeze la verificări parțiale sau ale întregii documentații a proiectului atât în perioada derulării contractului de finanțare nerambursabilă, cât și ulterior validării raportului final, în scopul completării dosarului finanțării nerambursabile, dar nu mai târziu de 6 luni de la expirarea termenului prevăzut pentru validare.

(4) Finanțarea nerambursabilă poate fi redusă de către autoritatea finanțatoare, dacă beneficiarul nu respectă termenii contractuali, inclusiv solicitarea de finanțare aprobată.

(5) Să vireze suma alocată din bugetul județean pentru finanțarea Proiectului către Beneficiar, în condițiile prevederilor cap. II din prezentul contract.

(6) Să urmărească și să verifice conformitatea documentelor depuse de Beneficiar la decont, atât pentru finanțarea nerambursabilă, cât și pentru cofinanțarea proprie sau atrasă.

(7) Să întocmească rapoarte de specialitate, prin Serviciul Învățământ, Cultură, Turism, Sport, Culte, Relații Externe privind modul de îndeplinire a activităților proiectului și conformitatea cheltuielilor.

**CAP. IV FORȚA MAJORĂ**

**Art. 7**. (1) Forța majoră este constatată de o autoritate competentă. Forța majoră exonerează părțile de îndeplinirea obligațiilor prevăzute în prezentul contract.

(2) Partea care invocă forța majoră are obligația de a notifica celeilalte părți, imediat și în mod complet producerea forței majore și de a lua orice măsură care îi stă la dispoziție în vederea încetării acesteia.

(3) Dacă forța majoră acționează sau se estimează că va acționa o perioadă mai mare de trei luni, orice parte are dreptul să notifice celeilalte părți încetarea de plin drept a prezentului contract, fără ca nici o parte să poată pretinde daune - interese.

**CAP. V. ÎNCETAREA CONTRACTULUI**

**Art. 8.** (1) Contractul de finanțare încetează prin:

- executare;

- ajungerea la termen

- acordul de voință al părților contractante.

(2) În cazul în care una dintre părți nu își respectă obligațiile asumate prin contract, partea lezată va notifica părții în culpă să depună toate diligențele pentru executarea corespunzătoare a clauzelor contractuale.

(3) Dacă partea în culpă nu se conformează în termen de 15 zile calendaristice de la primirea notificării, contractul de finanțare poate fi reziliat de plin drept, fără a fi necesară intervenția instanței de judecată.

**CAP. VI. RĂSPUNDEREA CONTRACTUALĂ**

**Art. 9.** Părțile contractante răspund pentru prejudiciile cauzate prin neîndeplinirea sau îndeplinirea necorespunzătoare a obligațiilor asumate prin prezentul contract.

**Art. 10.** Nerespectarea prevederilor de la art. 5 (11) privind promovarea imaginii și denumirii Autorității Finanțatoare - Consiliul Județean Brașov - se sancționează prin diminuarea cu 10% a finanțării nerambursabile acordate.

**Art. 11.** Modul de utilizare a sumelor acordate sub forma finanțărilor nerambursabile din fonduri publice este supus controlului Autorității Finanțatoare, a Curții de Conturi și a oricărei instituții cu atribuții în domeniul controlului financiar-fiscal, în conformitate cu prevederile legale în vigoare.

**Art. 12.** În cazul neregulilor constatate ulterior finalizării implementării Proiectului, Beneficiarul are obligația să restituie debitul constatat, precum și majorările de întârziere aferente. În cazul nerespectării obligației de restituire a debitului, Autoritatea Finanțatoare va sesiza organele competente în vederea declanșării executării.

**CAP. VII. MODIFICAREA CONTRACTULUI**

**Art. 13.** (1) Modificările contractului de finanțare nerambursabilă prin act adițional nu pot afecta scopul și obiectivele proiectului, rezultatele, valoarea maximă a finanțării nerambursabile prevăzute prin contract și nici factorii de evaluare care au stat la baza acordării finanțării nerambursabile.

(2) În situația în care, din motive obiective, Beneficiarul contractului apreciază că se impune o modificare a contractului de finanțare, acesta va solicita în scris încheierea unui act adițional. Solicitarea va include obligatoriu motivarea, însoțită de documente justificative Anexa 2. *Bugetul acțiunii/ activității din cadrul proiectului*, cu evidențierea clară a liniilor bugetare afectate.

(3) Prevederile actului adițional devin operabile de drept după semnarea acestuia de către părți.

(4) Solicitările de acte adiționale care modifică scopul si obiectivele proiectului, rezultatele, valoarea maximă a finanțării nerambursabile prevăzute prin contract sau factorii de evaluare care au stat la baza acordării finanțării nerambursabile conduc la rezilierea contractului de finanțare.

(5) Prin excepție, pentru modificările care vizează modul de organizare - perioada și locul de desfășurare a activităților - fără a modifica data finală de implementare a proiectului, se notifică autoritatea finanțatoare, nefiind necesară încheierea unui act adițional.

**CAP. VIII. LITIGII**

**Art. 14.** (1) Litigiile izvorâte între părți în legătură cu interpretarea sau derularea prezentului contract se vor soluționa pe cale amiabilă.

(2) În cazul în care soluționarea pe această cale nu va fi posibilă, litigiul va fi supus spre soluționare instanțelor de judecată competente.

**CAP. IX. DISPOZIȚII FINALE**

**Art. 15.** Prevederile prezentului contract au putere deplină pentru părți și se constituie în norme cu caracter tehnic, financiar și administrativ.

**Art. 16.** Orice comunicare între părți referitoare la îndeplinirea prezentului contract va fi transmisă în scris. Orice document scris trebuie înregistrat atât în momentul transmiterii, cât și în momentul primirii.

**Art. 17.** Prezentul contract se încheie în 3 (trei) exemplare, dintre care 2 (două) exemplare pentru Autoritatea Finanțatoare și 1 (unul) exemplar pentru Beneficiar.

**Autoritatea Finanțatoare, Beneficiar,**