**GLOSAR DE TERMENI**

|  |  |
| --- | --- |
| **Federație Sportivă Națională eligibilă** | Federație Sportivă Națională, posesoare a Certificatului de Identitate Sportivă emis de autoritatea sportivă națională competentă, care îndeplinește condițiile de eligibilitate. |
| **Indicatori specifici** | Indicatori prin care, în cadrul fiecărei grupe așa cum este definită în metodologie, se evaluează activitatea și performanța sportivă a fiecărei Federații Sportive Naționale în integralitatea sa, nivelul de practicare și dezvoltare a sportului la nivel național, dezvoltarea bazei de selecție, respectiv numărul de sportivi legitimați, performanța sportivă, respectiv obiective de performanță propuse și realizate, nivelul de dificultate, în obținerea performanței sportive, nivelul de reprezentare a imaginii României în competițiile sportive, importanța și amploarea competițiilor sportive, nivelul de recunoaștere pe plan internațional, campaniile pentru combaterea și prevenirea folosirii substanțelor interzise, infrastructura sportivă, formarea și perfectionarea permanentă și continuă a antrenorilor, a colectivelor tehnice la cerințele actuale, sprijinirea, finanțarea persoanelor cu dizabilități pentru practicarea activităților fizice și sportive, precum și asigurarea accesibilității infrastructurii sportive specifice etc. |
| **Federații Sportive Naționale care administrează sporturi olimpice** | Federații sportive naționale, posesoare ale certificatului de identitate sportivă eliberat de autoritatea națională competentă, coordonatoare de sporturi olimpice individuale și/sau de echipă, afiliate sau recunoscute de cel puțin o federație sportivă internațională care administrează activitatea unor ramuri de sport/discipline/probe sportive incluse în programul ediției anterioare și al proximei ediții ale Jocurilor Olimpice /Paralimpice. |
| **Federații Sportive Naționale care administrează sporturi neolimpice** | Federații sportive naționale, posesoare ale certificatului de identitate sportivă eliberat de autoritatea națională competentă, ale căror ramuri de sport/discipline/probe nu sunt incluse în programul Jocurilor Olimpice/Paralimpice, coordonatoare de sporturi neolimpice individuale și/sau de echipă, afiliate sau recunoscute de cel puțin o federație sportivă internațională recunoscută de Comitetul Olimpic Internațional, GAISF, ICSSPE, IAKS sau de alte foruri recunoscute de Comitetul Olimpic Internațional. |
| **Probă Olimpică** | Probă sportivă inclusă în programul proximei ediții ale Jocurilor Olimpice/Paralimpice. |
| **Lot Olimpic/Paralimpic** | Echipa olimpică/paralimpică a României, formată din cei mai buni sportive selecționați în urma unor criterii de selecție, care reprezintă România la probele olimpice incluse în Programul Comitetului Internațional Olimpic/Comitetului Internațional Paralimpic. |
| **Lot Național** | Echipă reprezentativă a României, formată din cei mai buni sportivi legitimați și selecționați în urma unor criterii de selecție din secțiile cluburilor afiliate, care vor fi scutiți de plata taxei de înscriere la campionatele naționale organizate de federațiile de resort. |
| **Loturile Naționale** ale Federațiilor Sportive Naționale | Loturile care coordonează activitatea unor sporturi neolimpice de contact, a căror activitate se desfășoară pe categorii de vârstă și/sau greutate, participante la Campionate Mondiale sau Europene, vor fi formate din cel mult doi sportivi sau două echipe/disciplină/probă/stil/ categorie. |
| **Campionate Europene** | Competiții sportive oficiale interțări, la care participă loturi naționale reprezentând doar țări europene, numărul minim de țări fiind 15:  a) în cazul Campionatelor Europene, Federațiile Sportive Naționale olimpice vor putea introduce în calendarul sportiv oficial doar Campionatele Europene organizate sub egida federației de specialitate cu competență la nivel european;  b) în cazul Campionatelor Europene, Federațiile Sportive Naționale care administrează sporturi neolimpice de contact, a căror activitate se desfășoară pe categorii de vârstă și/sau greutate, vor putea introduce în calendarul sportiv oficial doar Campionatele Europene organizate sub egida unor federații sportive de specialitate recunoscută de CIO, GAISF, ICSSPE sau de alte foruri/organizații recunoscute de CIO la care, conform statutelor și regulamentelor, este permisă participarea, înscrierea și/sau calificarea a cel mult doi sportivi sau două echipe/disciplină/probă/stil/categorie. |
| **Campionate Mondiale** | Competiții sportive oficiale interțări, la care participă loturi naționale reprezentând cel puțin 20 de țări de pe cel puțin trei continente: în cazul Campionatelor Mondiale, Federațiile Sportive Naționale coordonatoare ale unor sporturi neolimpice de contact, a căror activitate se desfășoară pe categorii de vârstă și/sau greutate, vor putea introduce în calendarul sportiv oficial doar Campionatele Mondiale organizate sub egida unor Federații Sportive Internaționale recunoscute de CIO, GAISF, ICSSPE, IAKS sau de alte foruri recunoscute CIO la care, conform statutelor și regulamentelor , este permisă participarea, înscrierea și/sau calificarea a cel mult doi sportivi sau două echipe/ disciplină/ probă/ stil/ categorie. |
| **Calendar sportiv** | Succesiune de evenimente sportive organizate anual, prevăzut la Programul „Promovarea sportului de performanță”, conform contractului de finanțare încheiat între Federațiile Sportive Naționale și Ministerul Sportului. |